Cinemaskop -Last month's silver screen stars - Astrodienst Guest user u1353400595
26-Apr-2017, 21:49 UT/GMT SH…kree… | BB's Blog
19 Responses to “SH…kree…”
Dankie, Beebs, dis iets wat my lankal nukkerig maak. Facebook het ons almal lui gemaak. Dis maklik om agter ‘n rekenaar te sit en “like”, maar doen…?? 🙄
SHOUT is myns insiens sommer bog. In elk geval, soos dit op die oomblik gaan. Wat weet ek van hulle behalwe die song wat af en toe op tv gespeel word en iemand op FB wat hulle ook “Like”? Niks!
En toe klein Wilmientjie vermoor is, het SHOUT niks gese of gedoen nie. Toe kom Steve en skryf daai ding oor hoe…wel, pateties swartmense is. En daar trek die geloofwaardigheid van SHOUT ook by die venster uit. Daai video van wit en swart wat saamstaan en saamsing…dit bestaan net in video’s. Nie dat ek Steve wil goedpraat nie, maar ek glo as SHOUT – AL hul kunstenaars – saam geskree het daaroor, dit nie vir hom nodig sou wees om sover te gaan nie.
En ja, dis waar ek die ANC Vroueliga ‘n pluimpie wil gee. Hulle was by die hofverrigtinge in Lindley. En ook in Welkom toe daardie jongman so grusaam vermoor is. Swart vrouens wat opstaan teen geweld teen vroue en kinders, maak nie saak of hulle swart, wit of groen is nie. Hulle het niks gedoen behalwe om DAAR te wees nie. Ek het dit raakgesien, en ek wonder wie nog?
Jip! Ek het daai beslis ook raakgesien! VIVA vir ons swart susters daar!! Kyk, as hulle opruk, ruk hulle op in hulle hordes! Ons kan beslis iets daar gaan leer!!
Dis mos niks nuuts nie – as jy iets gedoen wil hê VRA ‘N VROU. En ek is glad nie feministies nie 👿
Shout (en menige soortgelyke pogings) het nie gewerk nie want ek wil net my 40 randjies betaal en dan wil ek verder niks daarmee uit te waai hê nie.
Dit het nie gewerk nie omdat ek eers gevra het “what’s in it for me?” lank voor ek gevra het “what can I do for you?”
Dit het nie gewerk nie omdat ek vir die kunstenaars en die besigheidsmense staan en wag het om dit te maak werk instede daarvan om my hande uit my moue te steek.
Dit is eintlik maar die long en short of it. It failed because I as citizen of the country did not make it work. Eenvoudig soos dit.
Str*nt 😳 Bog Narcie! Ekskuus! Maar wragtig??
Dit het nie gewerk omdat hulle my onder die (wan)indruk gebring het dat hulle iets gaan bereik wat buite my (die publiek) beheer is. Die stem van prominente mense/celebs ens.
Ek het my hand uit my mou gesteek. Ek het my R40 betaal. Hoekom dink jy gaan ek gereeld terug na die site toe? Om uit te vind wat hulle beplan/reël en hoe hulle voorstel ek dan ook betrokke kan raak!
Ek het eers die “what can I do for you?” gedoen. Dis my finansiële bydrae. Ek begin nou vra “what’s in it for me?” En nie in die lig van “for ME, MYSELF & I” nie, maar vir my as Jan Publiek en elke ander stom (soms dooie) stem wat nie gehoor word, as iemand nie die inisiatief neem nie.
Ek sal so waar as wragtig NIE die blame dra vir SHOUT se teleurstellende wanfunksie nie.
Lees weer hierbo: SHOUT is not just a six-week marketing campaign, but is rather a culture with a legacy, which will become a safer way of life for all South Africans”.
Dit was hulle belofte. Die video word steeds uitgesaai. Daar word steeds geld ge-in vir die ‘campaign’ daardeur.
Ek is lid van Solidariteit en Afriforum kry ook bydraes van my af. Maar ten minste DOEN hulle iets. Nee, nog nie vir my persoonlik nie (dankie tog nog nie nodig gehad nie). Maar hulle doen iets met die bietjie wat ek ook daarvoor gee.
Sure BB. Maar ‘n skema soos daardie maak staat op “critical mass”. En daar is eenvoudig nie genoeg mense nie.
Did you honestly, really believe this one will be any different from all the others?
Jip! I did! Just like with the “Stop die Moorde” inisiatief. But you want to know what? Daai was ook gedoem om te faal. Hoekom? Omdat dit vir die kunstenaars steeds uiteindelik NET gegaan het oor eiegewin, aansien en publisiteit. Daar was wel hier en daar die een of ander betrokke wat dit uitsluitlik wou doen vir die saak. Maar dié vir wie dit oor geld en ‘fame’ gegaan het, het agtergekom dat hulle sou moes werk daarvoor – dat dié toe nie ‘n ‘quick buck’ was of na ‘stardom’ te skiet nie, dat hulle die spreekwoord “put your money where your mouth is” letterlik sou moes toepas en dat hulle, unlike iemand soos Steve, nie gratis (verhoog)tyd sou kon afstaan vir ‘n ‘kwessie’ nie omdat hulle fêns beslis nog nie noemenswaardige getalle beslaan het, wat sulke ‘opofferings’ sou kon regverdig nie.
Selfde met ‘ten bate van’ aande – daar is ‘n sad-sad storie oor die Esterhuizen’s van Randfontein (aan wie ek die song “Ek wens ek kon” opgedra het) – die een of ander ‘celeb’ het gesig gewys by die hofsaak… en sou ‘n ‘ten bate van’ funksie gereël het vir ‘n trust wat hulle in hulle vermoorde dogtertjie Danielle se naam gestig het vir ander misdaadslagoffer-gesinne. Toe dit blyk dat die ‘celeb’ sou moes gratis optree, sodat die kaartjies se wins actually in die fonds gestort kan word, én dat die kaartjies skaars dié celeb se fooi sou dek – toe’s die hele ‘ten bate van’ gestaak, die Esterhuizens se oproepe en navrae vir die reëlings geïgnoreer en die hele ding het ‘n stille dood gesterf.
MOENIE die publiek daarvan beskuldig dat hierdie tipe inisiatiewe nie werk nie. Die publiek het BAIE DIEP sakke en is BAIE gretig om te gee. Dis nie die publiek wat vra “what’s in it for me” nie…
Ek weet celebs moet ook eet. Ook huur betaal. Ook petrol en kinders en watnogals. Maar DINK dan at least voordat jy op die bandwagon spring en dan uiteindelik jou skuldig maak aan misbruik van die publiek se goedhartigheid deur hulle geld te vat (soos my bydrae vir SHOUT) en dan in EEN hele jaar se tyd nie kan terugrapporteer oor selfs een enkele noemenswaardige bydrae tot jou aandeel in misdaadbekamping nie.
Ek verstaan jou argument en die frustrasie daaragter. Ek het ook ‘n teorie oor waarom dit nie gewerk het nie (wat jy reeds as bollie afgemaak het).
Blaam is ‘n useless oefening, ek praat van verantwoordelikheid. Wat was my verantwoordelikheid in hierdie oefening? Wat was die celeb se verantwoordelikheid? En as jy daarna kyk het genoeg van die betokke partye hulle verantwoordelikheid gedodge om die skema te laat faal.
Respect for trying though. Nog 50 000 BB’s en dit mag dalk net gewerk het.
9 Xena Phoenix
Enige mens moet die Vroue Liga respekteer. Hulle is orals waar daar ‘n verskriklike misdaad gepleeg het.
Ek stem saam met jou, plaas van net kerm, moet ‘n mens kyk waar jy iets kan doen.
Dit laat my dink aan die whisky advertensie van lankal terug: you get the talkers and the dewers…
Ek sien die ding so – Een mens kan nie regtig ‘n huge verskil maak nie, in groepe met mekaar se ondersteuning kan mens berge versit en dit is hoekom SHOUT ‘n goeie idee is(was?). En ek stem saam met jou – ek het gekies om hulle te ondersteun, juis vanweë die feit dat dit gelyk het of hulle dalk iets kan doen. Toe nou nie – en ek dink dit is die groot rede hoekom baie mense lou raak – dit is omdat mens bloutjies loop. Ek wonder wat het van daardie geld geword? Laat my dink aan die Eskom ondersoeke na korrupsie wat Maart begin het – blykbaar moet mens nie nou al vra vir resultate nie, dis meer van ‘n 3 jaar plan. 3 JAAR? Goeie Moses!
Waar ek vandaan kom, is dit wragtig “Talk is cheap. (Your) money buys the whiskey.” Almal doen die praat ding, die uwe doen die luister ding. Wanneer dit by doen kom, dan daag die uwe alleen op. Dapper muis. Die res het mos klaar gepraat.
13 Xena Phoenix
Ek was Woensdag al hier gewees, ek dink nog aan ‘n goeie antwoord. Demoerin het my nou net daaraan herinner dat ek ‘n roofleser is.
Ek is verwaand genoeg om aan myself as ‘n aktivis te dink. Iemand wat dus die geluide maak, maar niks kan wys van wat ek gedoen het nie. Ek sien myself nie by die hof betoog nie, maar ek sal dit oorweeg om op ‘n Saterdag aan ‘n optog deel te neem.
Ek mag dus seker nie kla nie?
Wat jy hier noem is iets waarmee ek myself dikwels konfronteer. Dit is maklik om aanklagte te maak en vingers te wys. Maar stel ek ‘n voorbeeld van wat ek van ander verwag? Seker nie.
14 Xena Phoenix
:bloos: Ek het toe wel Woensdag gecomment, maar ek dink nog steeds dit is ‘n puik skrywe.
Ja, dit is ‘n puik skrywe. Ek dink die mes sny na weerskante toe. Eerstens het baie van ons, ‘n “ek wil entertain word”-menatliteit. Ek betaal, ander perform. Maar ‘n jaar of meer gelede was daar iewers geadverteer van ‘n organisasie wat hul doel gaan maak om kinders die positiewe dinge van die lewe te leer. Onmiddellik was ek opgewonde. Ja! Ek wil deel hiervan wees en op my eenvoudige manier ook my ding doen. Toe ek hulle webblad besoek en op die knoppie kliek – hoe kan ek betrokke raak, vra hulle net GELD!! Ek het ‘n epos gestuur en gevra wat kan ek DOEN!! tot vandag toe GEEN reaksie, het hulle selfs gebel, en ‘n boodskap op die antwoordmasjien gelos.
So…. ek het nie ‘n antwoord nie.
(sorry, ek is ook dalk ‘n roofleser, maar op die oomblik kom ek nie by blogskryf uit nie, sal weer begin as ‘n sekere klompie dinge in plek is!!)
‘n Groot deel in alles begin by die MYSELF! Ek moet eerste bereid wees om JAMMER te sê, om ‘n hand van hulp uit te steek, om ‘n glimlag te gee… om…om…om…
Die een wat vir my ‘n virtuele tjoklit stuur, se hele militere moer!!!
« Mr Busy…
Iemand Stop Die Aarde! »